הנכבה היא שקר מחוצף. אין זה משנה כמה הפגנות נערכות בישראל ובמקומות אחרים בעולם, אין זה משנה כמה דגלי אש"ף מונפים, אין זה משנה כמה חיילים מותקפים על ידי מתפרעים — היא תמשיך להיות שקר.

ההוכחה הבולטת ביותר לכך מצויה בתאריך שבו בחרו מפגיני הנכבה לציין את היום — 15 במאי. ביום הזה פלשו לישראל צבאות מצרים, ירדן, סוריה, לבנון ועיראק במטרה להשמיד את המדינה היהודית הצעירה. יותר מהדחייה של החלטת נובמבר 1947 על הקמת מדינה יהודית ומדינה ערבית בארץ ישראל, יותר מההתקפות של כנופיות ערביות על יהודים ויישובים יהודיים, שפרצו מיד לאחר החלטת האו"ם — ההתקפה המשולבת של הצבאות הערביים הסדירים באותו יום, שבו הגיע לקצו השלטון הבריטי בארץ ישראל ובו הוכרזה עצמאות ישראל, מוכיחה מעל לכל ספק כי הנכבה, "האסון", היתה אסון שהערבים המיטו על עצמם.